Pakuotės lapelis: informacija vartotojui

Sodium chloride ELETIS 9 mg/ml tirpiklis parenteriniam vartojimui
natrio chloridas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1. Kas yra Sodium chloride ELETIS ir kam jis vartojamas
2. Kas žinotina prieš vartojant Sodium chloride ELETIS
3. Kaip vartoti Sodium chloride ELETIS
4. Galimas šalutinis poveikis
5. Kaip laikyti Sodium chloride ELETIS
6. Pakuotės turinys ir kita informacija


[bookmark: _Toc129243139][bookmark: _Toc129243264]1.	Kas yra Sodium chloride ELETIS ir kam jis vartojamas

Sodium chloride ELETIS yra tirpiklis parenteriniam vartojimui, kurio osmosinis slėgis ir natrio jonų koncentracija yra panašūs į kraujo plazmos. Jis skirtas vaistams, leidžiamiems į veną, raumenis ar po oda, skiesti ar jų tirpalams gaminti.

Sodium chloride ELETIS vartoti draudžiama:
Aplinkybių, dėl kurių negalima vartoti šio vaisto, nėra.

Įspėjimai ir atsargumo priemonės
Kai kuriems vaistams skiesti ar tirpinti Sodium chloride ELETIS natrio chlorido tirpalas netinka, todėl būtina atidžiai perskaityti tirpinamo arba skiedžiamo vaisto pakuotės lapelį.

Sodium chloride ELETIS vartojimas su maistu ir gėrimais
Duomenys neaktualūs.

Kiti vaistai ir Sodium chloride ELETIS
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Žr. skiedžiamo ar tirpinamo vaisto pakuotės lapelį.

Nėštumas ir žindymo laikotarpis
Galima vartoti nėštumo ir žindymo laikotarpiu.

Vairavimas ir mechanizmų valdymas
Sodium chloride ELETIS gebėjimo vairuoti ir valdyti mechanizmus neveikia arba veikia nereikšmingai.

Sodium chloride ELETIS būtina vartoti taip, kaip nurodyta tirpinamo arba skiedžiamo vaisto pakuotės lapelyje.
Jeigu kiltų daugiau klausimų dėl šio vaisto vartojimo, kreipkitės į gydytoją arba slaugytoją.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
Karščiavimas, infekcija injekcijos vietoje, leidimo vietos skausmas arba sudirginimas, venų sudirginimas, trombozė arba flebitas, plintantis nuo injekcijos vietos, vaisto suleidimas šalia kraujagyslės.
Nepageidaujamos reakcijos gali būti susijusios su tirpinamo ar skiedžiamo vaisto leidimu

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 C temperatūroje.
Negalima užšaldyti.
Atidarius ampulę, tirpiklį parenteriniam vartojimui vartoti nedelsiant.

Ant dėžutės ir ampulės etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Sodium chloride ELETIS sudėtis
-	Veiklioji medžiaga yra natrio chloridas. 1 ml tirpiklio parenteriniam vartojimui yra 9 mg natrio chlorido.
-	Pagalbinė medžiaga yra injekcinis vanduo.

Sodium chloride ELETIS išvaizda ir kiekis pakuotėje
Skaidrus bespalvis tirpiklis parenteriniam vartojimui. 
Kartono dėžutėje yra 10 ampulių po 5 ml tirpiklio parenteriniam vartojimui.

Registruotojas ir gamintojas
UAB „Eletis Pharma"
Sukilėlių pr. 61-2
LT-49333 Kaunas, Lietuva
Tel.: +370 37 370054
Faksas: +370 37 370067
El. Paštas: info@eletispharma.lt 


Šis pakuotės lapelis paskutinį kartą peržiūrėtas 2025-10-30.


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

